**Қонуни Ҷумҳурии Тоҷикистон**

**Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳадди ақали зиндагӣ»**

**Моддаи 1.** Ба Қонуни Ҷумҳурии Тоҷикистон «Дар бораи ҳадди ақали зиндагӣ» аз 19 майи соли 2009 (Ахбори Маҷлиси Олии Ҷумҳурии Тоҷикистон, с. 2009, №5, мод. 328) тағйироту иловаи зерин ворид карда шаванд:

1. Дар ном ва матни Қонун калимаи «ақали» ба калимаи «ақалли» иваз карда шавад.

2. Муқаддимаи Қонун дар таҳрири зерин ифода карда шавад:

«Қонуни мазкур асосҳои ҳуқуқӣ, ташкилӣ ва иқтисодии муайян намудани ҳадди ақалли зиндагӣ, тартиби баҳисобгирӣ, таъмини кумакҳои давлатии иҷтимоӣ ба шаҳрвандон, инчунин татбиқи дигар тадбирҳои ҳифзи иҷтимоии аҳолиро дар Ҷумҳурии Тоҷикистон муайян менамояд.».

3. Дар моддаи 1:

- дар сархати якум калимаи «ҳаёт» ба калимаи «зиндагӣ» иваз карда шавад;

- дар сархати ҳафтум калимаи «камбизоатон» ба калимаҳои «шаҳрвандон (оилаҳо) - и камбизоат» иваз карда шавад.

4. Аз матни моддаи 2 калимаи «(Сарқонуни)» хориҷ карда шавад.

5. Дар моддаи 3:

- дар сархати якум калимаҳои «баҳо додани» ба калимаи «арзёбии» иваз карда шаванд;

- дар сархати сеюм калимаи «камбизоатон» ба калимаҳои «шаҳрвандон (оилаҳо) - и камбизоат» иваз карда шавад;

- сархати сеюм бо мазмуни зерин илова карда шавад:

«- ташаккули буҷети давлатӣ;».

6. Сархати якуми қисми 1 моддаи 4 дар таҳрири зерин ифода карда шавад:

«- сарикасӣ;»;

- аз қисми 2 калимаи «истифодаи» хориҷ карда шавад.

7. Дар моддаи 5:

- номи модда дар таҳрири зерин ифода карда шавад:

«**Моддаи 5. Таркиби сабади истеъмолӣ**»;

- дар қисми 2 калимаҳои «маводи ғизоӣ» ба калимаҳои «маҳсулоти озуқа» иваз карда шаванд;

- дар қисми 3 калимаҳои «маҳсулоти ғайриғизоӣ» ва «чорабиниҳои маданию маишӣ» мувофиқан ба калимаҳои «маҳсулоти ғайриозуқа» ва «шароитҳои маишӣ» иваз карда шаванд;

- дар қисми 4 калимаи «вуҷуддошта» ба калимаи «мавҷудбуда» иваз карда шавад.

8. Дар номи моддаи 6 калимаҳои «таҷдиди назар» ба калимаи «бозҳисобӣ» иваз карда шаванд.

9. Дар моддаи 7:

- номи модда дар таҳрири зерин ифода карда шавад:

**«Моддаи 7. Даврият ва қоидаҳои ҳисоби андозаи ҳадди ақалли зиндагӣ»;**

- дар қисми 1 калимаҳои «зиндагӣ ба ҳар сари аҳолӣ» ба калимаҳои «зиндагии сарикасӣ» иваз карда шаванд;

- қисми 2 дар таҳрири зерин ифода карда шавад:

«2. Андозаи ҳадди ақалли зиндагӣ, қоидаҳои ҳисоб ва даврияти бозҳисобии он аз тарафи Ҳукумати Ҷумҳурии Тоҷикистон муайян карда мешавад.».

10. Дар матни моддаи 9 калимаҳои «зиндагӣ барои ҳар як нафар» ба калимаҳои «зиндагии сарикасӣ» иваз карда шаванд.

**Моддаи 2.** Тартиби мавриди амал қарор додани Қонуни мазкур

Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 3 январи соли 2024, № 2038**

**Қарори**

**Маҷлиси миллии**

**Маҷлиси Олии Ҷумҳурии Тоҷикистон**

**Дар бораи Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳадди ақали зиндагӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳадди ақали зиндагӣ» ҷонибдорӣ карда шавад.

**Раиси Маҷлиси миллии**

**Маҷлиси Олии**

**Ҷумҳурии Тоҷикистон Рустами Эмомалӣ**

**ш. Душанбе, 27 декабри соли 2023, № 460**

**Қарори**

**Маҷлиси намояндагони**

**Маҷлиси Олии Ҷумҳурии Тоҷикистон**

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳадди ақали зиндагӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйироту илова ба Қонуни Ҷумҳурии Тоҷикистон «Дар бораи ҳадди ақали зиндагӣ» қабул карда шавад.

**Раиси Маҷлиси намояндагони**

**Маҷлиси Олии**

**Ҷумҳурии Тоҷикистон М. Зокирзода**

**ш. Душанбе, 21 июни соли 2023, №1041**